BANPU ส่องกำไร 2Q/58 จะต่ำมากแนะนำถือราคาเป้าหมาย 27.00 บาท
BANPU โบรกฯประเมินผลประกอบการ ไตรมาส 2/58 จะเป็นไตรมาสที่แย่ที่สุดในปีนี้แล้วจะฟื้นตัวดีขึ้นใน ไตรมาส 3/58 และปี 59 จึงแนะนำถือ โดยให้ราคาพื้นฐาน 27 บาท (DCF)
7 ส.ค. 2558

บล.ดีบีเอสฯ ระบุในบทวิเคราะห์วันนี้ (7ส.ค.) ว่า บริษัท บ้านปู จำกัด (มหาชน) หรือ BANPU – คาดการณ์กำไรสุทธิ ไตรมาส 2/58 ไว้เพียง 22 ล้านบาท (-69%เทียบไตรมาสก่อนหน้าและ -97%เทียบช่วงเดียวกันของปีก่อน) โดยมาจากราคาถ่านหินที่ต่ำลงและปริมาณการขายถ่านหินในออสเตรเลียที่ลดลงเพราะมีการปิดเหมืองชั่วคราวบางแห่ง
นอกจากนั้นยังมีขาดทุนจากการทำประกันความเสี่ยงราคาถ่านหินกดดันด้วย แต่แนวโน้มครึ่งหลังปี58 จะดีขึ้น เนื่องจากโรงไฟฟ้าหงสาเฟสที่ 1 เริ่มเปิดดำเนินการในเดือนมิ.ย.58 และเหมืองในออสเตรเลียกลับมาเปิดดำเนินการปกติในไตรมาส 3/58 บริษัทมีแผนจะนำหุ้นโรงไฟฟ้า คือ Banu Power (BPP) เข้าจดทะเบียนในตลาดฯ ซึ่งจะเป็น Catalyst ของหุ้นในระยะต่อไป และประเมินว่าผลประกอบการ ไตรมาส 2/58 จะเป็นไตรมาสที่แย่ที่สุดในปีนี้ แล้วจะฟื้นตัวดีขึ้นใน ไตรมาส 3/58 และปี 59 จึงแนะนำถือ โดยให้ราคาพื้นฐาน 27 บาท (DCF)